गुवाहाटी , मार्च 19 : कंग्रेस दोलोनि मिरु बिसायख'थि खमिटिआ फैगौ पारलियामेन्टारि बिसायखथि एबा लख सभा बिसायखथिनि थाखाय बिजाथिनि फारिलाइखौ फोसावबाय । बेनिनो आसाम हादोरसानि गुबुन गुबुन बियाफोराव थिसनजानाय बिजाथिफोरा जाबाय फारियै - दिपु गावखुंथाय जिल्लानि थाखाय बिरेन सिं इंगती , मंगलदै बियाबनि थाखाय भुबनेस्वर कलिता , तेजपुर बियाबनि थाखाय एमजिभिके भानु , नगांव बियाबनि थाखाय प्रद्युत बरदलय आरो लक्किमपुर बियाबनि थाखाय अनिल बर्गहाइन । मखनो गोनांदि हादोरसायाव लख सभा बिसायखथिआ फैगौ एप्रिल दाननि 11 खालारनिफ्राय जागायनानै गासै मोनथाम खोन्दोआव बोखावनानै खुंफुंजोबगोन । भट होनायनि जौखोन्दोखौ फैगौ मेइ दाननि 23 अक्ट'आव सानगोन आरो बिसायखथिनि फिथायखौ फोसावगोन । 
लख सभा बिसायखथि : कंग्रेस दोलोनि मिरु बिसायखथि खमिटिआ बिजाथि फोसावबाय